open-index/open-wikipedia-markdown huggingface dataset:
Απόλλων Καλαμαριάς (πετοσφαίριση γυναικών)

Ο **Μορφωτικός Γυμναστικός Σύλλογος Καλαμαριάς ο Απόλλων** είναι ελληνικό αθλητικό σωματείο το οποίο εδρεύει στην Καλαμαριά. Ιδρύθηκε στις 24 Ιανουαρίου 1926 από μία παρέα Ποντίων, για τους οποίους αποτελεί σημείο αναφοράς μέχρι σήμερα. Τα επίσημα χρώματα του είναι το μαύρο και το κόκκινο. Στο έμβλημα του απεικονίζεται ο θεός της μουσικής, των τεχνών και του φωτός, Απόλλων.

## Ιστορία
### Τραπεζούντα
Το τμήμα μπάσκετ έχει τις ρίζες του στο 1910 στην Τραπεζούντα. Ο σύλλογος υπήρχε με την ονομασία ** Απόλλων Τραπεζούντας** (ή Απόλλων Πόντου) ιδρύθηκε στην Τραπεζούντα το 1910, και το γήπεδό της κατά πάσα πιθανότητα βρίσκονταν κοντά στο λιμάνι της πόλης. Στην περιοχή του Πόντου ήδη υπήρχε ο αθλητικός σύλλογος «Πόντος» από το 1903 στη Μερζιφούντα. Σύµφωνα µε µαρτυρίες του σοφού δασκάλου Γεώργιου Κυπαρισσίδη, ο σύλλογος ηταν Μορφωτικός, Μουσικός και Γυµναστικός για την εκµάθηση µουσικών οργάνων (κυρίως λύρας), κιθάρας, µαντολίνου, ακορντεόν και πιάνου. Παράλληλα διατηρούσε τµήµατα γνώσης ποντιακών παραδοσιακών χορών, ποντιακού θεάτρου και οικοκυρικών (ράψιµο, κέντηµα κλπ.) αλλά είχε και οµάδες **βόλεϊ**, αγοριών – κοριτσιών.

Ο Τραπεζούντιος «Απόλλων» είχε έµβληµα τον θεό Απόλλωνα µε ένα κεµεντζέ στο χέρι και χρώµατα γαλάζιο – άσπρο, όπως η ελληνική σηµαία.

### Καλαμαριά
Το τμήμα πετοσφαίρισης γυναικών του Απόλλωνα έχει κατακτήσει ένα Πρωτάθλημα Α' Κατηγορίας Γυναικών της Ε.ΠΕ.Σ.Θ., εκείνο του έτους 1995.

right|150px

Κατά την αγωνιστική περίοδο, 2010-11, το γυναικείο τμήμα του Απόλλωνα Καλαμαριάς έλαβε μέρος στο Πρωτάθλημα της Β' Κατηγορίας Γυναικών που διοργανώνει η Ε.ΠΕ.Σ.Θ., γνωρίζοντας τον υποβιβασμό. Κατά την αγωνιστική περίοδο, 2011-12, το γυναικείο τμήμα του Απόλλωνα Καλαμαριάς πήρε μέρος στο Πρωτάθλημα της Γ' Κατηγορίας Γυναικών που διοργανώνει η Ε.ΠΕ.Σ.Θ.

## Τίτλοι
*Α' ΕΠΕΣΘ: 1994-95

## Σημαντικοί προπονητές
*  Γιάννης Σούρβαλης

## Παραπομπές


## Βιβλιογραφία
* *Απόλλων Καλαμαριάς*, Συλλογικό: Εγκυκλοπαίδεια του Ποντιακού Ελληνισμού, τόμος 2, εκδόσεις Μαλλιάρης-Παιδεία, Θεσσαλονίκη, 2007, σελ.28-35

## Εξωτερικοί σύνδεσμοι
* 
* Ιστότοπος Φιλάθλων: «Απόλλων, Πόντος, Προσφυγιά κι αίμα της καρδιάς»

Κατηγορία:Μ.Γ.Σ. Απόλλων Καλαμαριάς
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.ΠΕ.Σ.Θ.
Διεθνές Φεστιβάλ Κινηματογράφου Παλμ Σπρινγκς

[230px|right|thumb|Ο [Μπραντ Πιτ στο φεστιβάλ του 2007]]
Το **Διεθνές Φεστιβάλ Κινηματογράφου Παλμ Σπρινγκς (Καλιφόρνια)|Παλμ Σπρινγκς** *(Palm Springs International Film Festival)* είναι φεστιβάλ κινηματογράφου που λαμβάνει χώρα στο Παλμ Σπρινγκς της Καλιφόρνια. Αρχικά, προωθήθηκε από το Δήμαρχο Σόνι Μπόνο και στη συνέχεια η εταιρεία Nortel έγινε χορηγός, ξεκίνησε το 1989 και λαμβάνει χώρα ετησίως τον Ιανουάριο. Διοικείται από την Διεθνή Κινηματογραφική Κοινωνία Παλμ Σπρινγκς (Καλιφόρνια)|Παλμ Σπρινγκς, η οποία επίσης διοικεί το Διεθνές Φεστιβάλ Παλμ Σπρινγκς (Καλιφόρνια)|Παλμ Σπρινγκς Ταινιών Μικρής Διάρκειας που διεξάγεται κάθε Ιούνιο. 

Ο Μάικλ Μπάρκερ, συν-πρόεδρος της εταιρείας Sony Pictures Classics, χαρακτήρισε το φεστιβάλ ως ένα καλό μέρος για να προβληθούν ξενόγλωσσες ταινίες και τόνισε την ικανότητα του φεστιβάλ να διαδίδει από στόμα σε στόμα τις καλές ταινίες. Το φεστιβάλ είναι γνωστό για το γεγονός ότι προβάλλει τις περισσότερες υποψηφιότητες για Όσκαρ Καλύτερης Ξενόγλωσσης Ταινίας. Είναι επίσης γνωστό για τις τελετές απονομής των βραβείων της όπου πολλοί ηθοποιοί όπως οι: Μπραντ Πιτ, Κλιντ Ίστγουντ, Σον Πεν, Ντάστιν Χόφμαν, Αν Χάθαγουεϊ και Λεονάρντο Ντι Κάπριο έχουν παρευρεθεί.  Τον Ιανουάριο του 2011, στους τιμώμενους του φεστιβάλ περιλαμβάνονταν οι Μπεν Άφλεκ και Ντάνι Μπόιλ. Ο σκηνοθέτης του φεστιβάλ είναι ο Ντάριλ ΜακΝτόναλντ, ο οποίος είναι επίσης για πολλά χρόνια σκηνοθέτης του Φεστιβάλ Κινηματογράφου Σιάτλ.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Φεστιβάλ κινηματογράφου
Κατηγορία:Κινηματογράφος στις Ηνωμένες Πολιτείες
Γεώργιος Γουλιμής

Ο **Γεώργιος Γουλιμής** ήταν Έλληνας πρόκριτος, αγωνιστής του 1821 και βουλευτής.

## Βιογραφία
Γεννήθηκε στο Αγγελόκαστρο της Επαρχίας Μεσολογγίου και ήταν γιος του Μιλτιάδη Γουλιμή, γόνου παλαιάς οικογένειας πολιτικών και οπλαρχηγών της Κατοχής Ακαρνανίας και του Αγγελόκάστρου Μεσολογγίου. Συμμετείχε στην επανάσταση του 1821 πολεμώντας στις πολιορκίες του Μεσολογγίου. Κατά την έξοδο της τελευταίας πολιορκίας διέφυγε. Το 1844 εξελέγη βουλευτής επανεκλεγόμενος αρκετές φορές (1850, 1853, 1865 κ.α.).

Υιός του ήταν ο Μιλτιάδης Γουλιμής.

## Παραπομπές


Κατηγορία:Έλληνες βουλευτές
Κατηγορία:Αγωνιστές του 1821
Γεωργιος
Ναξιακά Χρονικά

Τα ***Ναξιακά Χρονικά*** ήταν πολιτική και φιλολογική μηνιαία εφημερίδα που εκδιδόταν στην Αθήνα από το 1960 μέχρι το 1964. Εκδότης της εφημερίδας αυτής ήταν ο αγωνιστής της Δημοκρατίας Νικηφόρος Μανδηλαράς. Η κυκλοφορία της κάλυπτε την Αθήνα, τον Πειραιά, τις Κυκλάδες και κυρίως τη Νάξο. Εκτός από τα διάφορα πολιτικά άρθρα, στην ύλη της περιλαμβάνονταν ειδήσεις της Νάξου και ευρύτερα των Κυκλάδων καθώς και άρθρα που αναφέρονταν στην ιστορία αυτών.

Η εφημερίδα κυκλοφόρησε από τον Ιανουάριο του 1960 μέχρι τον Οκτώβριο του 1961 και από τον Οκτώβριο του 1963 μέχρι τον Αύγουστο του 1964 και χαρακτηρίστηκε «ως το σημαντικότερο μέσον έκφρασης τού «συγκρουσιακού κύκλου» της δεκαετίας του 1960 στα πολιτικά δεδομένα της Νάξου», λόγω της προώθησης ιδεών πολιτικής και κοινωνικής αλλαγής και του διεκδικητικού τρόπου έκφρασης.

Ένα από τα χαρακτηριστικότερα άρθρα που παρουσίαζε την προσωπική εκτίμηση του εκδότη ήταν και το αναφερόμενο στη σύνδεση της Ελλάδας στην τότε ΕΟΚ του 20ού φύλου (Ιούλιος 1961)

Μετά το 1964, έγινε νέα έκδοση της εφημερίδας από τον Μανδηλαρά το Σεπτέμβριο του 1966, με τίτλο *Κυκλαδικά Χρονικά*, αλλά κυκλοφόρησε μόνο ένα φύλλο.

## Πηγές
* *Μεγάλη Ελληνική Εγκυκλοπαίδεια*, τομ. Γ΄ (συμπλήρωμα), σελ. 781.
*Αγροτοαστικό δίπολο, μνήμη των αισθήσεων, συναισθήματα και πολιτική στα «Ναξιακά Χρονικά» του Νικηφόρου Μανδήλαρα και ειδικότερα στη στήλη τους «ετσά κι αλλιώς κι αλλιώτικα»», Μανόλης Γ. Σέργης, Επίκουρος Καθηγητής Λαογραφίας στο Δ. Π. Θράκης σελ. 395-426

## Περαιτέρω βιβλιογραφία
*Μ. Γ. Σέργης, «Ναξιακός Τύπος, 1890-2005: σύντομη περιοδολόγηση», στον τόμο Μ. Σέργης, Στ. Ψαρράς (επιμ.), *Νάξος. Αρμενίζοντας στο χρόνο*, Δήμος Νάξου, Αθήνα 2006, σελ. 567.

## Αναφορές


Κατηγορία:Πρώην εφημερίδες στην ελληνική γλώσσα
Κατηγορία:Πρώην εφημερίδες με τόπο έκδοσης την Αθήνα
Κατηγορία:Νάξος
Εθνική Αμερικανικής Σαμόα (ποδόσφαιρο ανδρών)

Η **εθνική ομάδα ποδοσφαίρου της Αμερικανικής Σαμόα** εκπροσωπεί την Αμερικανική Σαμόα σε διεθνείς ποδοσφαιρικές διοργανώσεις και σε φιλικά παιχνίδια. Τελεί υπό τον έλεγχο της Ποδοσφαιρικής Ομοσπονδίας Αμερικάνικης Σαμόα (FFAS).

## Ιστορία
Η ομάδα έγινε γνωστή κυρίως για την ήττα με 31–0 στον αγώνα με την Αυστραλία για τα προκριματικά του Μουντιάλ 2002. Πρόκειται για τα περισσότερα γκολ που επιτεύχθηκαν σε επίσημο αγώνα ποδοσφαίρου εθνικών ομάδων. Στις 8 Νοεμβρίου 2011, η επονομαζόμενη "χειρότερη εθνική ομάδα του κόσμου" σημείωσε την πρώτη της νίκη έπειτα από αναμονή 16 ετών, καθώς επικράτησε με 2–1 της Τόνγκα, γεγονός που πανηγυρίστηκε σαν την κατάκτηση του Μουντιάλ από τους κατοίκους του μικρού αυτού νησιού.

## Στάδιο
Έδρα της εθνικής ομάδας είναι το Βέτερανς Μεμόριαλ Στέιντιουμ, χωρητικότητας 10.000 θεατών, που βρίσκεται στην πρωτεύουσα Πάγκο Πάγκο.

## Παραπομπές


## Εξωτερικοί σύνδεσμοι

* 

Κατηγορία:Εθνική Αμερικανικής Σαμόας (ποδόσφαιρο)
Νικόλαος Γουλιμής

Ο **Νικόλαος Γουλιμής** (1852-1912) ήταν αξιωματικός του Στρατού και βουλευτής.

## Βιογραφικά στοιχεία

Ήταν γιος του Κωνσταντίνου και καταγόταν από παλαιά οικογένεια του Αγγελοκάστρου, κλάδος της οποίας είχε εγκατασταθεί στην Κατοχή Αιτωλοακαρνανίας, διοικητικό κέντρο του νότιου Ξηρομέρου. Έλαβε μέρος στον ελληνοτουρκικό πόλεμο του 1897 και αποστρατεύθηκε στις 26.1.1910 με τον βαθμό του Συνταγματάρχη. Το 1899 εξελέγη βουλευτής Βόνιτσας και Ξηρομέρου και επανεξελέγη το 1902.

Γιος του ήταν ο Κωνσταντίνος Γουλιμής και αδερφός του ο επίσης αξιωματικός του στρατού, Ξενοφών Γουλιμής (18.3.1860-31.5.1900).

## Πηγές


Νικολαος
Κατηγορία:Βουλευτές Βονίτσας και Ξηρομέρου
Κατηγορία:Έλληνες αξιωματικοί του Στρατού Ξηράς
Σιπάι

Με την ονομασία **Σιπάι**, ή **Σιπάυ**, ή **Σεπάυ** φέρονταν  οι Ινδοί που υπηρετούσαν σε ένοπλα τμήματα ευρωπαϊκών δυνάμεων. Καθιερώθηκε όμως περισσότερο για τους Ινδούς που υπηρετούσαν στον στρατό κατοχής των Άγγλων. Η ονομασία αυτή είναι πολύ παλαιά και προέρχεται από την περσική λέξη «σιπάχι» που σημαίνει στρατιώτης. 
Η ίδια λέξη στην Οθωμανική Αυτοκρατορία σήμαινε το τιμαριωτικό ιππικό, και έχει περάσει στα ελληνικά (είναι οι έφιπποι στρατιώτες οι λεγόμενοι «σπαχήδες)».

## Γενικά
Στην ιστορία της Ινδίας ο όρος αυτός είναι ταυτόσημος με τον όρο «Ινδός στρατιώτης του βρετανο-ινδικού πεζικού», σε αντιδιαστολή με το αντίστοιχο ιππικό που το συγκροτούσαν οι «σοβάρ». Όταν την Ινδία κατέλαβαν οι Άγγλοι, ο όρος αυτός ήταν ήδη σε χρήση για τους Ινδούς που συγκροτούσαν το στρατό της Μογγολικής Αυτοκρατορίας της Ινδίας. Αρχικά η μεγάλη Αγγλική Εταιρεία των Ανατολικών Ινδιών χρησιμοποίησε Ινδούς για την ανάπτυξη στρατιωτικής δράσης. Η εποχή εκείνη συνέπεσε με την μεγάλη παρακμή της Μογγολικής Αυτοκρατορίας, που αδυνατούσε πλέον να συντηρεί μεγάλες μονάδες σιπάι. Έτσι πολλοί από αυτούς εγκατέλειπαν τις μονάδες τους προκειμένου να ενταχθούν στις δυνάμεις του νέου κατακτητή.
Σημειώνεται ότι μονάδες από σιπάι υπήρξαν και σε περιοχές της Ινδίας υπό γαλλική κατοχή, καθώς και υπό πορτογαλική, προσφέροντας αντίστοιχες στρατιωτικές υπηρεσίες και εκτελώντας καθήκοντα αστυνομικής φύσεως.

Αξιολογότεροι όμως όλων ήταν οι Ινδοί του Αγγλο-ινδικού πεζικού, η στρατολόγηση των οποίων γινόταν με κριτήρια ευγενούς καταγωγής, καλής υγείας και σωματικής διάπλασης, κ.ά., κυρίως από την περιοχή της Βομβάης και του Μαντράς. Οι πρώτες μονάδες σιπάι ήταν οι λεγόμενες «παλτάν», σε δύναμη τάγματος ή και συντάγματος, οι οποίες και έδιναν όρκο πίστεως. Οι δε αμοιβές τους, τροφοδοσία και γενικότερα η διοικητική μέριμνα γι΄ αυτούς σε στολές, όπλα και πυρομαχικά ήταν σαφώς ανώτερες από εκείνες που λάμβαναν προηγουμένως από τους τοπικούς άρχοντες.

Μονάδες των σιπάι αναδείχθηκαν για τη μαχητικότητά τους στον Πρώτο Παγκόσμιο Πόλεμο, μερικές μάλιστα από αυτές πολέμησαν στην Κριμαία αλλά και στην Ελλάδα στο Μακεδονικό Μέτωπο. Και στον Δεύτερο Παγκόσμιο Πόλεμο αναδείχθηκαν για την ικανότητά τους, πολεμώντας μαζί με τους Έλληνες στη Βόρειο Αφρική. Με την ανεξαρτησία της Ινδίας όλες οι δυνάμεις αυτές συγκρότησαν τις πρώτες εθνικές ένοπλες δυνάμεις της Ινδίας. Σήμερα με τον ίδιο όρο χαρακτηρίζονται παραστρατιωτικές δυνάμεις τόσο στην Ινδία όσο και στο Πακιστάν και το Μπανγκλαντές.

## Πηγές

*Γκάντι*. (Σειρά: *Τα υπέρ και τα κατά*, 8). Αθήνα: Φυτράκης, 1972, σ. 12-13.

Κατηγορία:Ιστορία της Ινδίας
Κατηγορία:Στρατιωτικοί σχηματισμοί
Κατηγορία:Ιστορία του Πακιστάν
Κατηγορία:Ιστορία του Μπανγκλαντές
Μικαέλ Εσιέν

Ο **Μικαέλ Εσιέν** (*Michael Kojo Essien*, 3 Δεκεμβρίου 1982) είναι Γκανέζος πρώην διεθνής ποδοσφαιριστής και τωρινό μέλος του τεχνικού επιτελείου της Νόρτζελαντ.

## Τα πρώτα χρόνια

Ο Εσιέν μεγάλωσε στο Awutu Breku, μια μικρή πόλη στην κεντρική Γκάνα, όπου το ενδιαφέρον του για το ποδόσφαιρο πυροδοτήθηκε, εν μέρει, από τον πατέρα του, ο οποίος ήταν πρώην τοπικός επαγγελματίας παίκτης. Στην ηλικία των 12 ετών, ο νεότερος Έσιεν μεταφέρθηκε στην Άκρα με τη μητέρα και τα αδέλφια του, και δύο χρόνια αργότερα κέρδισε υποτροφία ποδοσφαίρου σε ένα γυμνάσιο στο Κέιπ Ακτή. Μετά την αποφοίτησή του, ο Essien έπαιξε με μια ομάδα που ονομάζεται Liberty Professionals πριν ενταχθεί στην SC Bastia, στην κορυφαία κατηγορία της Γαλλίας, το 2000.

## Καριέρα
Από το 2005 έως το 2012 αγωνίστηκε στην Τσέλσι,  ενώ προηγουμένως είχε αγωνιστεί σε δύο γαλλικές ομάδες, την Μπαστιά και τη Λυών, καθώς και στη Ρεάλ Μαδρίτης ως δανεικός από την αγγλική ομάδα. Έχει αγωνισθεί στην Μίλαν από το 2014 μέχρι και το 2015. Στις 3 Ιουνίου του 2015 υπέγραψε συμβόλαιο διάρκειας 2 ετών στον Παναθηναϊκό, με τη συνεργασία όμως των δύο πλευρών να διακόπτεται το καλοκαίρι του 2016 μετά από μία σεζόν όπου ο Γκανέζος μέσος ελάχιστα αγωνίστηκε.

## Παραπομπές


## Εξωτερικοί σύνδεσμοι

* britannica.com

*Transfermarkt profile

Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Τσέλσι ΦΚ
Κατηγορία:Γκανέζοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Εθνικής Γκάνας
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές Λίμπερτι Προφέσιοναλς ΦΚ
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Πρέμιερ Λιγκ Αζερμπαϊτζάν
Κατηγορία:Ξένοι ποδοσφαιριστές στη Γαλλία
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Κυπέλλου Εθνών Αφρικής 2002
Κατηγορία:Ποδοσφαιριστές Κυπέλλου Εθνών Αφρικής 2010
Έντι Νιετζέφσκι

Ο ** Έντι Νιετζέφσκι** (γεννημένος στις 3 Μαΐου 1959 στο Μπάνγκορ) είναι ένας παλαίμαχος Ουαλός ποδοσφαιριστής πολωνικής καταγωγής ο οποίος αγωνίστηκε ως τερματοφύλακας για λογαριασμό των Ρέξαμ και Τσέλσι. Αυτό τον καιρό εργάζεται ως βοηθός προπονητή στην Κουίνς Παρκ Ρέιντζερς.

Έχοντας ξεκινήσει την ποδοσφαιρική του καριέρα από την Ρέξαμ σε ηλικία 14 ετών, ο Νιετζέφσκι παρέμεινε στην ομάδα μέχρι το καλοκαίρι του 1983, όταν και αποκτήθηκε από την Τσέλσι, στην οποία προπονητής ήταν ο πρώην τεχνικός της Ρέξαμ, Τζον Νιλ. Σύντομα έγινε μέλος της βασικής ενδεκάδας των *Μπλε του Λονδίνου*, εντυπωσιάζοντας με τις εμφανίσεις του και βοηθώντας έτσι την Τσέλσι να κατακτήσει το πρωτάθλημα της Δεύτερης Κατηγορίας στην πρώτη του σεζόν. Σημείωσε επίσης δύο συμμετοχές με την Ουαλία στην διάρκεια της αγωνιστικής του καριέρας.

Ο Νιετζέφσκι αναγκάστηκε να αποσυρθεί σε ηλικία μόλις 28 ετών, αφού απέτυχε να επανέλθει στην αγωνιστική δράση έπειτα από σειρά τραυματισμών. Αργότερα εργάστηκε ως προπονητής στην Τσέλσι, απ'όπου όμως έφυγε τον Νοέμβριο του 2000 έπειτα από την πρόσληψη του Ιταλού Κλαούντιο Ρανιέρι. Τον επόμενο μήνα υπέγραψε συμβόλαιο συνεργασίας με την Άρσεναλ, αντικαθιστώντας τον Τζορτζ Άρμστρονγκ στην τεχνική ηγεσία της δεύτερης ομάδας των *Κανονιέρηδων*. Εργάστηκε επίσης ως προπονητής στην Ουαλία, με τον Μαρκ Χιούζνα βρίσκεται τότε στην τεχνική ηγεσία των Ουαλών. Τον Σεπτέμβριο του 2004, εντάχθηκε στην Μπλάκμπερν Ρόβερς, με τον Μαρκ Χιούζ να είναι, και πάλι, πρώτος προπονητής εκεί. Τέσσερα χρόνια αργότερα, όταν ο Χιούζ αποχώρησε με προορισμό την Μάντσεστερ Σίτι, ήταν μέλος των προσώπων του προπονητικού επιτελείου των *Ρόβερς* που τον ακολούθησαν σε αυτό το βήμα στην καριέρα του. Πάραυτα απολύθηκε καθώς και το υπόλοιπο τεχνικό τιμ των *Citizens* στις 19 Δεκεμβρίου 2009. Το 2010, συνεργάστηκε και πάλι με τον Μαρκ Χιούζ, αυτή την φορά στην Φούλαμ, ως μέλος του νέου προπονητικού επιτελείου των *Cottagers*. Αποχώρησε το καλοκαίρι του 2011 μετά και την αποχώρηση του Χιούζ από τον σύλλογο. Το 2012 εντάχθηκε στο προπονητικό επιτελείο της QPR, μετά την πρόσληψη του Μαρκ Χιούζ ως προπονητή των *Hoopers*.

## Παραπομπές


## Εξωτερικοί σύνδεσμοι

*National Football Team profile
*World Football profile

Κατηγορία:Ουαλοί ποδοσφαιριστές
Κατηγορία:Ποδοσφαιριστές Τσέλσι ΦΚ
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ουαλίας
Κατηγορία:Ποδοσφαιριστές Ρέξαμ ΦΚ
Άμπιγκεϊλ Μπρέσλιν

Η **Άμπιγκεϊλ Κάθλιν Μπρέσλιν** (*Abigail Kathleen Breslin*, 14 Απριλίου 1996) είναι Αμερικανίδα ηθοποιός. Είναι μία από τις νεότερες ηθοποιούς που έχουν προταθεί ποτέ για Όσκαρ.

Η Μπρέσλιν εμφανίστηκε στην πρώτη της διαφήμιση όταν η ίδια ήταν μόνο τριών ετών και στην πρώτη της ταινία *[[Οιωνός (ταινία)|Οιωνός]] (Signs)* το 2002, σε ηλικία πέντε ετών. Οι επόμενες ταινίες της περιλαμβάνουν τις: *[[Little Miss Sunshine]]* το 2006, *[[Έχετε Κάνει Κράτηση;]] (No Reservations)* το 2007, *[[Ταξίδι στο Νησί της Φαντασίας]] (Nim's Island)* το 2008, *[[Σίγουρα, Ισως...]] (Definitely, Maybe)* το 2008, *[[Η Αδελφή μου κι Εγώ]] (My Sister's Keeper)* το 2009, *[[Zombieland]]* το 2009 , *[[Rango]]* το 2011, *[[Οζ: Μέγας και Παντοδύναμος]] (Oz: The Great and Powerful)* και ** το 2013.

## Παραπομπές


Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Οικογένεια Γουλιμή

Η **οικογένεια Γουλιμή** είναι παλιά οικογένεια πολιτικών και οπλαρχηγών του Αγγελόκαστρου Μεσολογγίου και της Κατοχής Ξηρομέρου Αιτωλοακαρνανίας. 

## Γενικά στοιχεία
Είναι ηπειρώτικης καταγωγής. Τα μέλη της κατά τη διάρκεια της Τουρκοκρατίας συμμετείχαν στην διοίκηση της περιοχής καθώς και στις διάφορες επαναστατικές ζυμώσεις. Συμμετείχαν στην Ελληνική Επανάσταση του 1821 ενώ μετά την ανεξαρτησία της Ελλάδας εκλέγονταν βουλευτές. Κατά τον 18ο αιώνα αναφέρονται τα αδέλφια Φραγκίσκος και  Γεράσιμος Γουλιμής, λόγιοι εγκατεστημένοι στην Κωνσταντινούπολη καθώς και ο ξάδελφός τους, Αναστάσιος Γουλιμής, ιατροφιλόσοφος και πρόκριτος Μεσολογγίου ενω ενας κλάδος της οικογένειας εγκαταστάθηκε στην Κατοχή Αιτωλοακαρνανίας τοτε διοικητική έδρα του νότιου τμήματος του Ξηρομέρου. Ο κλάδος της Κατοχής συνδέονταν με συγγενικούς δεσμούς με τις επίσης ιστορικές οικογένειες Βάλβη και Καραβία της Ακαρνανίας. Σήμερα σώζονται τμήματα της παλαιάς οχυρής οικίας των Γουλιμαίων στο κεντρικό λόφο της Κατοχής με θέα τις όχθες του ποταμού Αχελώου και την πεδιάδα των Οινιαδών.  

## Μέλη

* Γουλιμής
** Χρίστος Γουλιμής, πρόκριτος και αδελφός του Γεωργίου (Λαχούρη)
** Γεώργιος Γουλιμής (Λαχούρης), πρόκριτος και αδελφός του Χρίστου
*** Μιλτιάδης Γουλιμής, γιος του Γεωργίου
**** Γεώργιος Γουλιμής, πρόκριτος, αγωνιστής, βουλευτής και γιος του Μιλτιάδη
***** Μιλτιάδης Γουλιμής, δικηγόρος, βουλευτής και γιος του Γεωργίου
****** Γεώργιος Γουλιμής, δικηγόρος και γιος του Μιλτιάδη
**** Κωνσταντίνος Γουλιμής, αγωνιστής του 1821 και γιος του Μιλτιάδη
**** Πέτρος Γουλιμής, αγωνιστής του 1821 και γιος του Μιλτιάδη
**** Μαρία Γουλιμή - Καραβία, Κόρη του Βουλευτή Νικόλαου Γουλιμή και σύζυγος του πρωτοπόρου Οφθαλμίατρου Ευάγγελου Π. Καραβία 
*** Νικόλαος Γουλιμής, γιος του Γεωργίου
**** Κωνσταντίνος Γουλιμής, αγωνιστής του 1821 και γιος του Νικολάου
***** Ξενοφών Γουλιμής (1860 - 1900), αξιωματικός του Στρατού και γιος του Κωνσταντίνου
***** Νικόλαος Γουλιμής, αξιωματικός του Στρατού, βουλευτής και γιος του Κωνσταντίνου
****** Κωνσταντίνος Γουλιμής, νομικός, βοτανολόγος, σύζυγος Ειρήνης Πράτσικα και γιος του Νικολάου
******* Νικόλαος Γουλιμής, γιος του Κωνσταντίνου
******** Κωνσταντίνος Γουλιμής, ιδρυτής της Greycon και γιος του Νικολάου
******* Άλκη Γουλιμή, συγγραφέας και κόρη του Κωνσταντίνου

## Πηγές
Γκρεγκ Κινίαρ

Ο **Γκρέγκορι "Γκρεγκ" Κινίαρ** (*Gregory "Greg" Kinnear*, 17 Ιουνίου 1963) είναι Αμερικανός ηθοποιός και τηλεοπτική προσωπικότητα, ο οποίος ανήλθε στο καλλιτεχνικό στερέωμα το 1991. Έχει εμφανιστεί σε περισσότερες από 20 κινηματογραφικές ταινίες και ήταν υποψήφιος για Όσκαρ για την ερμηνεία του στην ταινία *[[Καλύτερα δε γίνεται]] (As good as it gets)*.

Άλλοι κινηματογραφικές του συμμετοχές περιλαμβάνουν τις: *Sabrina*, *[[Έχετε Μήνυμα στον Υπολογιστή σας]] (You've Got Mail)*, *Νοσοκόμα Μπέτι (Nurse Betty)*, *[[Ήμασταν Κάποτε Στρατιώτες]] (We Were Soldiers)*, *[[Little Miss Sunshine]]*, *[[Το Τελευταίο Τραγούδι]] (The Last Song)*, *[[Ο Ανίκητος]] (Invincible)* και *[[Ουδέτερη Ζώνη]] (Green Zone)*.  Σημαντικοί τηλεοπτικοί του ρόλοι περιλαμβάνουν *[[τα Φιλαράκια]] (Friends)* και τους υποψήφιους για Βραβείο Έμμυ ρόλους του στο σόου *[[Talk Soup]]* και στις σειρές *[[The Kennedys]]* και *[[Modern Family]]*.

## Εξωτερικοί σύνδεσμοι
*
*Συνέντευξη του Κινίαρ στο WHO.com 

Κατηγορία:Αμερικανοί τηλεπαρουσιαστές
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Άνθιμος Γαλάνης

Ο **Άνθιμος Γαλάνης** ή **παπά Άνθιμος**, (γεννήθηκε ως **Παντελής Γαλάνης**, Κωσταράζι Καστοριάς 1879, 27 Ιουλίου 1943) ήταν Έλληνας κληρικός από το Παλαιό Κωσταράζι Καστοριάς, εθνομάρτυρας και εφημέριος του Ιερού Ναού Της Γέννησης Της Θεοτόκου στο Παλιό Κωσταράζι. 
## Βιογραφικά στοιχεία
### Πρώτα χρόνια
Γεννήθηκε το 1879 στο χωριό Παλαιό Κωσταράζι στην Καστοριά. Το πραγματικό του όνομα ήταν Παντελής Γαλάνης, ήταν παντρεμένος και πατέρας τριών αγοριών. Χειροτονήθηκε ιερέας το 1934 από τον Μητροπολίτη Καστοριάς Νικηφόρο ο οποίος και του έδωσε το όνομα *Άνθιμος* προς τιμή του Κωσταραζινού εθνομάρτυρα αρχιμανδρίτη Άνθιμου Γιοβανόπουλου. 

### Σύλληψη και εκτέλεση
Στις 26 Ιουλίου 1943, στο χωριό είχαν καταλύσει Έλληνες αντιστασιακοί. Την επόμενη μέρα, όταν το αντάρτικο σώμα είχε αποχωρήσει από το χωριό, κατέφτασε γερμανικό απόσπασμα, έπειτα από πληροφορίες που είχαν ότι στον οικισμό υπήρχαν αντάρτες. Κατευθύνθηκαν προς τον ιερέα του χωριού παπά Άνθμιμο, τον οποίο κατηγόρησαν ότι ξεσήκωνε τους κατοίκους του χωριού εναντίον των δυνάμεων κατοχής. Ο ίδιος παρ'όλα αυτά, δεν το αρνήθηκε. Οι Γερμανοί επέμεναν να τους επιβεβαιώσει εάν μέσα στον οικισμό υπήρχαν αντάρτες, αλλά εκείνος αρνούνταν να τους δώσει κάποια πληροφορία, για να μην προδώσει τους αντιστασιακούς. Παρά την προτροπή των Γερμανών στρατιωτών να τους πει την αλήθεια που είχαν ήδη επιβεβαιώσει και να τον αφήσουν ελεύθερο, ο ιερέας ήταν ανένδοτος. Τελικά οι Γερμανοί, αφού τον βασανίζουν, τον εκτελούν και θάβουν πρόχειρα την σορό του κάτω από πέτρινες πλάκες.

## Πηγές
*Αρχείο Ιεράς Συνόδου, Φάκελος Εθνομαρτύρων Κληρικών, Έκθεση, υπ' αριθ. εμπ. πρωτ. 7/24.5.1944 του Μητροπολίτου Φλωρίνης Βασιλείου προς τον Αρχιεπίσκοπο Δαμασκηνό.

Κατηγορία:Έλληνες κληρικοί
Κατηγορία:Έλληνες εθνομάρτυρες
Γουλιέλμος Αδόλφος του Βιντ

Ο **Γουλιέλμος Ε΄** (γερμ. *Wilhelm zu Wied*, 22 Αυγούστου 1845 - 22 Οκτωβρίου 1907) του Οίκου του Βιντ-Νοϊβίντ ήταν Γερμανός πρίγκιπας (*Fürst*), ανώτατος στρατιωτικός διοικητής και πολιτικός. Υπήρξε μεταξύ άλλων πρόεδρος της *Deutscher Flottenverein* (*Ένωσης του Γερμανικού Στόλου*) και της Βουλής των Ευγενών της Πρωσίας. Ήταν αδερφός της Ελισάβετ της Ρουμανίας.

## Βιογραφία
thumb|left|Ο Πρίγκιπας και η Πριγκίπισσα του Βιντ με τα παιδιά τους κατά το 1890.

### Πρώτα χρόνια
Ο *Γουλιέλμος Αδόλφος Μαξιμιλιανός Κάρολος* ήταν το δεύτερο παιδί και ο δεύτερος γιος του Χέρμαν του Βιντ και της Μαρίας του Νάσσαου (αδερφής του Αδόλφου του Λουξεμβούργου). Ανέλαβε την ηγεμονία του Πριγκιπάτου του Βιντ με τον θάνατο του πατέρα του το 1864.

### Γάμος και οικογένεια
Παντρεύτηκε το 1871 τη Μαρία των Κάτω Χωρών, κόρη του Φρειδερίκου της Ολλανδίας και της Λουίζας της Πρωσίας, εγγονής του Φρειδερίκου Γουλιέλμου Γ΄ της Πρωσίας, με την οποία απέκτησε έξι παιδιά: 
* Γουλιέλμος Φρειδερίκος (1872 - 1945), παντρεύτηκε την Παυλίνα Θηρεσία της Βυρτεμβέργης.
* *Αλέξανδρος* Έρμαν (1874 - 1877).
* Γουλιέλμος (1876 - 1945), Πρίγκιπας της Αλβανίας (ο οποίος παντρεύτηκε τη Σοφία του Σένμπουργκ-Βάλντενμπουργκ.
* Γουλιέλμος Φρειδερίκος Αδόλφος Έρμαν *Βίκτωρ* (1877 - 1946), παντρεύτηκε την κόμισσα Γκίζελα του Ζολμς-Βίλντενφελς (1891-1976) και αργότερα υπήρξε διπλωμάτης.
* κόρη (1879).
* Βιλελμίνη Φρειδερίκη Αυγούστα Αλεξανδρινή *Λουίζα* (1880 - 1965).
* Ελισάβετ (1883 - 1938).

### Στρατιωτική θητεία
Ο πρίγκηπας του Βιντ ήταν υπολοχαγός της 2ης Μεραρχίας του Πρωσικού Στρατού στη διάρκεια του Αυστροπρωσικού Πολέμου το 1866. Προήχθη σε ταγματάρχη το 1869, ενώ συμμετείχε στον Γαλλοπρωσικό Πόλεμο του 1870. Ανήλθε στο αξίωμα του στρατηγού του πεζικού το 1893. Ο πρίγκηπας ήταν αυτοκρατορικός επίτροπος και ταυτόχρονα γενικός επιθεωρητής των στρατιωτικών νοσοκομείων του εθελοντικού προσωπικού του πρωσικού στρατού την περίοδο μεταξύ 1893 και 1897.

### Πολιτική
Ο Πρίγκιπας του Βιντ ήταν φανατικός υποστηρικτής της απόκτησης γερμανικών αποικιών, ενώ ήταν πρόεδρος του γερμανικού συνδέσμου κατά της δουλείας μεταξύ 1891 και 1892. Χρηματοδότησε επιχειρήσεις εξερεύνησης στην Αφρική και έγινε από το 1897 μέλος του Αποικιακού Συμβουλίου (*Kolonialrat*). Υπήρξε επίσης υποστηρικτής του Γερμανικού Ναυτικού, ενώ ανέλαβε την ηγεσία του *Flottenverein* από το 1898 ως το 1901.

Όντας μέλος της Βουλής των Ευγενών της Πρωσίας από το 1878, διατέλεσε πρόεδρος αυτής από το 1897 έως το 1904. Ανέλαβε ταυτόχρονα το ίδιο αξίωμα σε διάφορες επαρχιακές συνελεύσεις στην περιοχή της Ρηνανίας από το 1875 ως το 1901.

## Παραπομπές


## Εξωτερικοί σύνδεσμοι
* 

Κατηγορία:Γερμανοί ευγενείς
Κατηγορία:Γερμανοί στρατιωτικοί
Αναστάσιος Μπέλλης Κουλίνας

Ο **Αναστάσιος Μπέλλης Κουλίνας** *(καπετάν Τάσιος)*, ήταν σημαντικός Έλληνας Μακεδονομάχος οπλαρχηγός από τα Λιβάδια Παιονίας της περιφερειακής ενότητας Κιλκίς.

## Βιογραφικά στοιχεία
Ο Αναστάσιος Μπέλλης ή Κουλίνας γεννήθηκε στα τέλη του 19ου αιώνα στα Λιβάδια Παιονίας της περιφερειακής ενότητας Κιλκίς. Κατάγονταν από την παλιά οικογένεια Μπέλλη του κλάδου των Κουλιναίων ή Κολιναίων. Κατά τη διάρκεια του Μακεδονικού Αγώνα συγκρότησε ένοπλο σώμα και έδρασε στις περιοχές Πάικου, Παιονίας και Αλμωπίας κατά Οθωμανικών στρατιωτικών δυνάμεων, Βουλγαρικών ένοπλων ομάδων αλλά και κατά της Ρουμανικής προπαγάνδας που δρούσε στην περιοχή. Συνεργάστηκε κατά καιρούς με τους οπλαρχηγούς Γ. Κακουλίδη, Στέργιο Ναούμ και Νικόλαο Νέσιο.

## Παραπομπές


Κατηγορία:Ιστορία του Κιλκίς
Κατηγορία:Μακεδονομάχοι
Διδασκάλου (αποσαφήνιση)

Με το επώνυμο **Διδασκάλου** αναφέρονται τα παρακάτω πρόσωπα:

*Αναγνώστης Διδασκάλου (1761,;), Έλληνας πολιτικός.
*Ιφιγένεια Διδασκάλου (1916-2016), Ελληνίδα ποιήτρια, συγγραφέας και κριτικός.
*Κατερίνα Διδασκάλου (1962- ), Ελληνίδα ηθοποιός.
*Χρήστος Διδασκάλου (οπλαρχηγός) (; -1907), Έλληνας μακεδονομάχος οπλαρχηγός.
*Χρήστος Διδασκάλου (παιδαγωγός) (1854-1934), Έλληνας παιδαγωγός.

Κατηγορία:Ελληνικά επώνυμα
Μητροπολιτική Περιοχή του Τελ Αβίβ

350px|thumb|left|Χάρτης της μητροπολιτικής περιοχής του Τελ Αβίβ

Η **Μητροπολιτική Περιοχή του Τελ Αβίβ** (εβραϊκά: מטרופולין תל אביב), ή **Γκους Νταν** (גוש דן), είναι μια μητροπολιτική περιοχή που περιλαμβάνει περιοχές τόσο το Τελ Αβίβ όσο τις κεντρικές περιοχές του Ισραήλ. Η μητροπολιτική περιοχή είναι η μεγαλύτερη στο Ισραήλ, με 3.206.400 κατοίκους, περίπου το 40% του πληθυσμού του Ισραήλ.

## Μητροπολιτικοί δακτύλιοι

Το Κεντρικό Γραφείο Στατιστικής του Ισραήλ χωρίζει τη μητροπολιτική περιοχή του Τελ Αβίβ σε τέσσερα επιμέρους τμήματα:

## Εικόνες


 Tel Aviv SPOT 1083.jpg|
 Tel Aviv Area at Night (ISS026-E-28912).jpg|
 Littleuni 13.jpg|
 Modiin-vue general.jpg|
 Peta Tikwa.jpg|
 BeginBlvd.JPG|



 GushDanPano1.jpg|


## Δείτε επίσης
* Πόλεις του Ισραήλ

## Παραπομπές


## Εξωτερικοί σύνδεσμοι

* יצירת תחבורה עירונית מקיימת בגוש דן עד 2030 Εφημερίδα אקולוגיה וסביבה, Οκτώβριος 2015

Κατηγορία:Τελ Αβίβ
Τελ Αβιβ
Πανταζής (αποσαφήνιση)

Το ελληνικό όνομα **Πανταζής** μπορεί να αναφέρεται σε κάποιο από τα ακόλουθα πρόσωπα:

## Ως επώνυμο
* Γεώργιος Πανταζής
** Γεώργιος Πανταζής (Δήμαρχος Πατρέων), Δήμαρχος Πατρέων
** Γεώργιος Πανταζής (ακαδημαϊκός) (γενν. 1905), πανεπιστημιακός
** Γιώργος Πανταζής, (1958), ποδοσφαιριστής
* Δημήτρης Πανταζής, δικηγόρος και πολιτικός, νομάρχης Αχαΐας και Σάμου
* Δημήτριος Πανταζής (1813-1884), παιδαγωγός
* Θεοφάνης Πανταζής (1879-1960), βουλευτής Δράμας
* Κώστας Πανταζής, Έλληνας αθλητής του στίβου
* Λευτέρης Πανταζής (γενν. 1955), λαϊκός τραγουδιστής
* Περικλής Πανταζής (1849-1884), ιμπρεσιονιστής ζωγράφος
* Πέτρος Πανταζής, ηθοποιός

## Ως βαφτιστικό όνομα
* Πανταζής Αλεβίζος, αγωνιστής της Επανάστασης του 1821
* Πανταζής Ιωάννου, αγωνιστής της Επανάστασης του 1821
* Πανταζής Κοντομίχης (1924-2005), λαογράφος και συγγραφέας
* Πανταζής Πλάκας  (1905- ), πανεπιστημιακός
* Πανταζής Χρονόπουλος (1947- ), πολιτικός και δήμαρχος Ζαχάρως Ηλείας

Κατηγορία:Ελληνικά επώνυμα
Καλλιγάς

Το ελληνικό επώνυμο **Καλλιγάς** μπορεί να αναφέρεται σε κάποιο από τα εξής πρόσωπα:

* Κωνσταντίνος Καλλιγάς (γενν. 1928), δημοσιογράφος
* Μαρίνος Καλλιγάς (1906-1985), βυζαντινολόγος, διευθυντής της Εθνικής Πινακοθήκης
* Παναγιώτης Καλλιγάς (1896-1963), δημοσιογράφος και δικηγόρος
* Παύλος Καλλιγάς (1814 -1896), νομικός, ιστορικός, συγγραφέας και πολιτικός
* Πέτρος Καλλιγάς (1856-1960), μηχανικός και υπουργός σε επαναστατικές κυβερνήσεις
* Σπυρίδων Καλλιγάς (18ος αι.), πλοίαρχος
* Σωφρόνιος Καλλιγάς (1807-1882), συγγραφέας, ηγούμενος της Ι. Μονής Αγίου Παύλου στο `Αγιο `Ορος

* Αρχιεπίσκοπος Γερμανός, κατά κόσμο **Γ. Καλλιγάς**

Κατηγορία:Ελληνικά επώνυμα
GH

Η συντομογραφία λατινικών χαρακτήρων **GH** ή **Gh** ή **gh**, μπορεί να αναφέρεται:

*Στην Αυξητική ορμόνη (Growth hormone), στην Ιατρική
*Στο GH (Giga Henry), πολλαπλάσιο της μονάδας μέτρησης Ανρί (Henry)

## Γεωγραφικοί προσδιορισμοί
*Στην Γκάνα, χώρα της Αφρικής, κατά ISO 3166-2
**Ως .gh, στον top-level domain κωδικό για την Γκάνα στο διαδίκτυο.
2036 Σεραγκούλ

Ο **Σεραγκούλ (Sheragul)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1973 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του από το χωριό Σεραγκούλ (Шерагул) της Σιβηρίας.

## Φυσικά χαρακτηριστικά
Τα κυρίως φυσικά χαρακτηριστικά του Σεραγκούλ είναι άγνωστα. Ο Σεραγκούλ περιστρέφεται γύρω από τον εαυτό του μία φορά κάθε 5 ώρες και 25 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σεραγκουλ
2037 Τριπαξεπτάλις

Η **Τριπαξεπτάλις (Tripaxeptalis)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,5. Ανακαλύφθηκε το 1973 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά της από τον αύξοντα αριθμό της: 2037 = 3 × 679 = 7 × 291. Δηλαδή είναι *τρεις* φορές του 679 Παξ ή *επτά* φορές του 291 Αλίκη (*`Αλις*).

## Φυσικά χαρακτηριστικά
Τα κυρίως φυσικά χαρακτηριστικά της Τριπαξεπτάλις είναι άγνωστα. Η Τριπαξεπτάλις περιστρέφεται γύρω από τον εαυτό της μία φορά κάθε περίπου 2 ως 2,5 ώρες, μία γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τριπαξεπταλις
2038 Μπιστρό

Ο **Μπιστρό (Bistro)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,30. Ανακαλύφθηκε το 1973 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από τα μπιστρό, αλλά και από το ότι ο αύξοντας αριθμός του είναι ο διπλάσιος (*bi-*) του αριθμού του αστεροειδούς 1019 ''Στρ''ακέα.

## Φυσικά χαρακτηριστικά
Η μέση διάμετρος του Μπιστρό εκτιμάται σε 12,58 χιλιόμετρα. Ο φασματικός τύπος του είναι **Sa** (λιθώδης), ενώ το γεωμετρικό άλβεδό του είναι 0,134 ± 0,030. Ο Μπιστρό περιστρέφεται γύρω από τον εαυτό του πιθανώς μία φορά κάθε 7 ώρες και 53 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπιστρο
Αχλαδιά Αχαΐας

Η **Αχλαδιά** (επίσημη ονομασία *Αχλαδέα*) είναι χωριό της Τοπικής κοινότητας Πτέρης, της Δημοτικής ενότητας (τέως δήμου) Αιγίου, του δήμου Αιγιαλείας, της Περιφερειακής ενότητας (τέως νομού) Αχαΐας, στην περιφέρεια Δυτικής Ελλάδας, σύμφωνα με το πρόγραμμα *Καλλικράτης* . Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Αιγιαλείας του Νομού Αχαΐας, στο γεωγραφικό διαμέρισμα Πελοποννήσου.

## Γεωγραφία
Η Αχλαδιά είναι ημιορεινό χωριό στο ΒΒΑ. τμήμα του νομού Αχαΐας, στην περιοχή του Αιγίου. Βρίσκεται στην ανατολική όχθη του ποταμού Σελινούντα (ποτάμι της Κρόκοβας) και κοντά στους βόρειους πρόποδες του Κλωκού, πάνω στην επαρχιακή οδό Αγίου-Καλαβρύτων (ΕΟ 31) και λίγο νοτιότερα του Αιγίου, σε μεσοσταθμικό υψόμετρο 350 μ.. Απέχει 51 χιλιόμετρα περίπου Δ. της Πάτρας.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1889 και προσαρτήθηκε στον Δήμο Αιγίου του τέως Νομού Αχαΐας & Ήλιδος. Το 1930 υπήχθη στον νομό Αχαΐας. Με το ΦΕΚ 87Α - 07/06/2010 αποσπάστηκε από τον Δήμο Αιγίου και προσαρτήθηκε στον Δήμο Αιγιαλείας.

## Γενικά στοιχεία
Το χωριό περιβάλλεται από ελιές και πολλά στρέμματα αμπελιών, σταφίδας και σταφυλιών. Ονομάστηκε έτσι γιατί, πριν πολλά χρόνια όταν πρωτοκατοικήθηκε, υπήρχαν στην περιοχή πάρα πολλές αχλαδιές.

## Αξιοθέατα
* Ο ναός του Αγίου Ανδρέα στο κεντρικό τμήμα του οικισμού
* Ο ποταμός Σελινούντας, δυτικά του οικσμού

## Παραπομπές


## Βιβλιογραφία
* 

## Πηγές
* Εγκυκλοπαίδεια *Πάπυρος Λαρούς Μπριτάνικα*, 1996, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Περιοδικό «Διακοπές», εκδ. Δ.Ο.Λ., 2010
* Οργανισμός εκδόσεων «Ελλάδα», χάρτες (εκδ. Βαρελάς)
* Χάρτες «ROAD» (Αχαΐα, 1:100.000)
* Google Earth
* eetaa.gr

Κατηγορία:Δήμος Αιγιαλείας
Κατηγορία:Χωριά της περιφερειακής ενότητας Αχαΐας
GI

Η συντομογραφία λατινικών χαρακτήρων **GI** ή **Gi** ή **gi**, μπορεί να αναφέρεται:

## Στη Φυσική
*Στο Γαλβανισμό, (Galvanization), φαινόμενο στη φυσική. 
*Στη Μαγνητεγερτική δύναμη στη φυσική.

## Γεωγραφικοί προσδιορισμοί
*Στο Γιβραλτάρ, βρετανικό υπερπόντιο έδαφος, κατά ISO 3166-2
**Ως .gi, στον top-level domain κωδικό για το Γιβραλτάρ στο διαδίκτυο.

## Άλλες χρήσεις
*Στο Γαστρεντερικό σύστημα (Gastrointestinal), στην Ιατρική.
*Στην Προστατευόμενη ονομασία προέλευσης, (Geographical indication).
*Ως **Gi** (gibi) πολλαπλάσιο του Bit
Σίμος Ιωαννίδης Φλώρινας

250px|thumb|Άποψη του χωριού το χειμώνα

Ο **Σίμος Ιωαννίδης** είναι χωριό της Περιφερειακής Ενότητας Φλώρινας στην Περιφέρεια Δυτικής Μακεδονίας, με πληθυσμό 221 κατοίκων (Απογραφή 2011). Μέχρι το 1957 ονομαζόταν **Μοτεσνίτσα** και μετονομάσθηκε προς τιμή του Μακεδονομάχου Σίμου Ιωαννίδη, γνωστού και ως *Γκράτσου* ή *Στογιάννη* ή *Αρμενσκιώτη*, ο οποίος εγκαταστάθηκε στη Μοτεσνίτσα στα τελευταία χρόνια της ζωής του. Σήμερα αναφέρεται και ως *Νέο χωριό*.

Ο Σίμος Ιωαννίδης ανήκει στον Δήμο Φλώρινας και βρίσκεται σε οδική απόσταση 5 περίπου χιλιομέτρων δυτικά από την πόλη της Φλώρινας. Το μεσοσταθμικό υψόμετρο του χωριού είναι 820 μέτρα πάνω από την επιφάνεια της θάλασσας. Κοντινότερος οικισμός είναι η Καλογερίτσα, προς τα νοτιοδυτικά.

## Πληθυσμιακά στοιχεία
Η εξέλιξη του πληθυσμού του Σίμου Ιωαννίδη στις επίσημες απογραφές φαίνεται στον πίνακα:

Ο ταχυδρομικός κωδικός του Σίμου Ιωαννίδη είναι 531 00.

## Παραπομπές


## Πηγές
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6

Κατηγορία:Χωριά της περιφερειακής ενότητας Φλώρινας
Κατηγορία:Δήμος Φλώρινας
2039 Πέιν-Γκαπόσκιν

Η **Πέιν-Γκαπόσκιν (Payne-Gaposchkin)** είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,8. Ανακαλύφθηκε το 1974 από το προσωπικό του Αστεροσκοπείου του Χάρβαρντ στο Όουκ Ριτζ, και πήρε το όνομά του προς τιμή της Αγγλοαμερικανίδας αστροφυσικού Σεσίλια Πέιν-Γκαπόσκιν.

## Φυσικά χαρακτηριστικά
Η μέση διάμετρος του Πέιν-Γκαπόσκιν εκτιμάται σε 23 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0253 (η επιφάνειά του είναι πιο σκούρα από ένα κομμάτι κάρβουνο).

## Εξωτερικοί σύνδεσμοι
* Τροχιά από το JPL (Java) / Εφημερίδα

Πειν-Γκαποσκιν
Σπύρος Μερκούρης

Το ονοματεπώνυμο **Σπύρος Μερκούρης** μπορεί να αναφέρεται στους:

* Σπύρο Γ. Μερκούρη, αγωνιστή του 1821 και πολιτικό
* Σπυρίδωνα Μερκούρη, δήμαρχο Αθηναίων και εγγονό του προηγούμενου
Λόπουντ

Το **Λόπουντ**, (κροατικά: *Lopud*) είναι νησί της Κροατίας στην Αδριατική Θάλασσα. Έχει έκταση 4,4  τ.χλμ.  και 220 κατοίκους σύμφωνα με την απογραφή του 2001. Πρωτεύουσα του νησιού είναι το Λόπουντ. Ακόμη το Λόπουντ είναι το δεύτερο μεγαλύτερο νησί του συμπλέγματος Ελαφίτι, μετά την νήσο Σιπάν.

## Παραπομπές


Λόπουντ
2040 Σαλόνζ

Ο **Σαλόνζ (Chalonge)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,1. Ανακαλύφθηκε το 1974 από τον Ελβετό αστρονόμο Πάουλ Βιλτ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του προς τιμή του Γάλλου αστρονόμου και αστροφυσικού Ντανιέλ Σαλόνζ.

## Φυσικά χαρακτηριστικά
Ο φασματικός τύπος του Σαλόνζ είναι **Ch** (κατά SMASSII). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σαλονζ
Αμενεμχέτ Δ΄

Ο **Αμενεμχέτ Δ**' ήταν Φαραώ της Αιγύπτου, που βασίλευσε πιθανόν μεταξύ του περ. 1815 με περ. 1806 π.Χ.. Είχε προηγηθεί συμβασιλεία με τον Αμενεμχέτ Γ' ως Φαραώ, και ολοκλήρωσε το ναό που έχτισε ο τελευταίος στο Μεντίνετ Μάντι, ο οποίος σύμφωνα με τον Ζάχι Χαουάς, Γενικό Γραμματέα του Ανώτατου Συμβουλίου Αρχαιοτήτων της Αιγύπτου, "είναι ο μόνος άθικτος ναός που σώζεται από την περίοδο του Μεσαίου Βασιλείου". Τα θεμέλια του ναού, διοικητικά κτήρια, σιταποθήκες και κατοικίες έφεραν στο φως Αιγύπτιοι αρχαιολόγοι σε αρχαιολογική αποστολή στις αρχές του 2006. Είναι πιθανόν ότι ο Αμενεμχέτ Δ' έχτισε επίσης ναό  στο νοτιοανατολικό Φαγιούμ στο Qasr el-Sagha.

Ο πάπυρος του Κανόνα του Τορίνο καταγράφει περίοδο βασιλείας για τον Αμενεμχέτ Δ' 9 χρόνια, 3 μήνες και 27 ημέρες. Σύμφωνα με ένα graffito σε βράχο στη Νουβία, τα πρώτα χρόνια της βασιλείας του ήταν συμβασιλέας με κύριο Φαραώ τον ισχυρό προκάτοχό του Αμενεμχέτ Γ'. Η σχετικά σύντομη βασιλεία του ήταν ειρηνική και χωρίς αξιοσημείωτα γεγονότα. Έχουν καταγραφεί αρκετές χρονολογογημένες εκστρατείες στα ορυχεία του Serabit el-Khadim στην χερσόνησο του Σινά. Μετά το θάνατό του θεωρείται ότι άρχισε η σταδιακή παρακμή του Μεσαίου βασιλείου.

Ο Αμενεμχέτ πέθανε χωρίς αρσενικό διάδοχο, αν και είναι πιθανόν ότι οι πρώτοι δύο ηγεμόνες της επόμενης δυναστείας, ο Sobekhotep I και ο Sonbef να ήταν γιοι του. Τον διαδέχτηκε η ετεροθαλής αδελφή του (ή ίσως θεία του), η Νεφρουσομπέκ, η οποία έγινε η πρώτη γυναίκα στα περίπου 1500 χρόνια της ιστορίας των Αιγυπτιακών δυναστειών που κυβέρνησε την Αίγυπτο. Επίσης υπάρχει πιθανότητα η Νεφρουσομπέκ να ήταν η σύζυγός του, αλλά προς το παρόν δεν υπάρχουν επιβεβαιωμένες αποδείξεις για αυτήν την θεωρία.

## Παραπομπές


## Βιβλιογραφία
*W. Grajetzki, *The Middle Kingdom of Ancient Egypt: History,Archaeology and Society*, Duckworth, London 2006 ISBN 0-7156-3435-6, 61
*Shaw, Ian. Nicholson, Paul: *The Dictionary of Ancient Egypt*. Harry N. Abrams, Inc., Publishers. 1995.
## Εξωτερικοί σύνδεσμοι

* Amenemhet IV 
* Medinet Madi or Narmuthis 

Κατηγορία:Φαραώ της 12ης Αιγυπτιακής Δυναστείας
Rotten Tomatoes

Το **Rotten Tomatoes** είναι ιστότοπος αφιερωμένος σε κριτικές, πληροφορίες και ειδήσεις ταινιών. Το όνομά του προέρχεται από το κλισέ του κοινού που πετάει σάπιες τομάτες ή λαχανικά σε μια παράσταση κακής ερμηνείας. Η εταιρεία ιδρύθηκε το 1999 από τον Σεν Ντουόνκγ. Ανήκει στην ιστοσελίδα Flixster, η οποία με τη σειρά της ανήκει στην εταιρεία κινηματογραφικών παραγωγών Warner Bros. από τον Μάιο του 2011.

Μέχρι το 2007, αρχισυντάκτης του ιστότοπου είναι ο Ματ Άτσιτι.

## Παραπομπές


## Εξωτερικοί σύνδεσμοι
* Επίσημη ιστοσελίδα

 

Κατηγορία:Ιστότοποι για φιλμ
Ντιόγκο Λουίς Σάντος

Ο **Ντιόγκο Λουίς Σάντο** ή απλά **Ντιόγκο** είναι ένας Βραζιλιάνος πρώην ποδοσφαιριστής που αγωνιζόταν ως επιθετικός. 

Στην καριέρα του αγωνίστηκε σε συλλόγους στην Βραζιλία, στην Ελλάδα, στην Μαλαισία και στην Ταϊλάνδη. 

Γεννήθηκε στις 26 Μαΐου 1987 στο Σάο Πάολο και από την ηλικία των 17 ετών αγωνίστηκε στην ομάδα νέων της Ατλέτικο Μινέιρο. Μετά πήρε μεταγραφή στην Πορτουγκέσα Σάο Πάολο και το 2005 εντάχθηκε στην πρώτη ομάδα. Το 2008 πήρε μεταγραφή στον Ολυμπιακό. Το 2010 και 2011 ο Ντιόγκο παραχωρήθηκε ως δανεικός στη Φλαμένγκο και τη Σάντος αντίστοιχα, ενώ τον Μάρτιο του 2013 επέστρεψε στην Πορτουγκέσα. Το 2014 αγωνίστηκε στην Παλμέιρας. Το 2015 έγινε παίκτης της Μπουριράμ Γιουνάιτεντ.

## Τίτλοι
*'''Ολυμπιακός'''
**Πρωτάθλημα Ελλάδας: 2009, 2012
**Κύπελλο Ελλάδας: 2009, 2012
***[[Σάντος]]**
**Κόπα Λιμπερταδόρες: 2011
**Καμπεονάτο Παουλίστα: 2011

## Πηγές

*Diogo Προφίλ στο transfermarkt.co.uk
*DIOGO Προφίλ στο soccerway.com

Κατηγορία:Βραζιλιάνοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ασοσιασάο Πορτουγκέσα ντε Ντεσπόρτος
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Κλούμπε ντε Ρεγκάτας ντο Φλαμένγκο
Κατηγορία:Ποδοσφαιριστές Σάντος Φουτεμπόλ Κλούμπε
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπουριράμ Γιουνάιτεντ ΦΚ
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Τζοχόρ Νταρούλ Τακζίμ ΦΚ
Όσκαρ Καλύτερου Πρωτότυπου Σεναρίου

To βραβείο **Όσκαρ Καλύτερου Πρωτότυπου Σεναρίου** *(Academy Award for Best Original Screenplay)* είναι το Όσκαρ που απονέμεται από την Αμερικανική Ακαδημία Κινηματογραφικών Τεχνών και Επιστημών για το καλύτερο σενάριο που δεν βασίζεται σε προηγουμένως δημοσιευμένο υλικό. Δημιουργήθηκε το 1940 ως ξεχωριστό βραβείο συγγραφής, διαχωριζόμενο από το προϋπάρχον "Όσκαρ Καλύτερης Πρωτότυπης Ιστορίας". Το 1957 οι δύο κατηγορίες ενώθηκαν σε μία, τιμώντας μόνο το σενάριο. Το 2002 το όνομα του βραβείου άλλαξε από "Όσκαρ Καλύτερου Σεναρίου Γραμμένου Κατευθείαν για τον Κινηματογράφο" σε "Όσκαρ Καλύτερου Πρωτότυπου Σεναρίου".

## Νικητές

## Παραπομπές


Κατηγορία:Βραβεία Όσκαρ
Εντμόν Μπαράφ

μικρογραφία|Εντμόν Μπαράφ

Ο **Εντμόν Μπαράφ**, γεννημένος στις 19 Οκτωβρίου 1942 στο Ανελάν, ήταν Γάλλος ποδοσφαιριστής, ο οποίος αγωνιζόταν ως μεσοεπιθετικός ή επιθετικός.

## Βιογραφία

Μέτρησε συνολικά τρεις διεθνείς συμμετοχές με την Εθνική Γαλλίας μεταξύ 1964 και 1966. Η πρώτη του έλαβε χώρα στις 2 Δεκεμβρίου 1964 απέναντι στο Βέλγιο. Οι επόμενοι δύο διεθνείς αγώνες του έλαβαν χώρα στις 19 Μαρτίου 1966 απέναντι στην Ιταλία και έπειτα στις 20 Απριλίου 1966, και πάλι με αντίπαλο το Βέλγιο.

Ένας τραυματισμός στο γόνατο, όμως, σταμάτησε απότομα την ανοδική του πορεία, αφήνοντάς τον για καιρό εκτός αγωνιστικών χώρων.

## Στατιστικά

*  99 αγώνες και 36 τέρματα στην Division 1
*  58 αγώνες και 17 τέρματα στην Division 2

## Εξωτερικοί σύνδεσμοι

* Στατιστικά του Εντμόν Μπαράφ στο footballdatabase.eu
* Προφίλ του Εντμόν Μπαράφ  στο FFF.fr
* Βιογραφία του Εντμόν Μπαράφ στο afterfoot.fr

Κατηγορία:Γάλλοι ποδοσφαιριστές
Κατηγορία:Γάλλοι προπονητές ποδοσφαίρου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Παγκοσμίου Κυπέλλου 1966
Κατηγορία:Ποδοσφαιριστές ΟΣ Μπουλόν
Κατηγορία:Ποδοσφαιριστές Ρεντ Σταρ ΦΚ
Κατηγορία:Ποδοσφαιριστές Λιλ ΟΣΚ
Κατηγορία:Προπονητές ποδοσφαίρου ΟΣ Μπουλόν
Κατηγορία:Προπονητές ποδοσφαίρου Λε Αβρ ΑΚ
Κατηγορία:Ποδοσφαιριστές Τουλούζ ΦΚ
Κατηγορία:Προπονητές ποδοσφαίρου ΑΦΚ Κομπιένι
Άλαν Άρκιν

Ο **Άλαν Γουλφ Άρκιν** (αγγλικά: Alan Wolf Arkin, 26 Μαρτίου 1934 -29 Ιουνίου 2023) ήταν Αμερικανός ηθοποιός, σκηνοθέτης, μουσικός και τραγουδιστής. Είναι γνωστός για τη συμμετοχή του σε ταινίες όπως οι: * [[Έρχονται οι Ρώσοι]] (The Russians Are Coming, the Russians Are Coming, 1966)*, *[[Περίμενε μέχρι να νυχτώσει]] (Wait Until Dark, 1967)*, *[[Ο Πόνος της Σιωπής]] (The Heart is a Lonely Hunter, 1968)*, *[[Κατς 22]] (Catch-22, 1970)*, *[[Οι Συμπέθεροι]] (The In-Laws, 1979)*, *[[Ο Ψαλιδοχέρης]] (Edward Scissorhands, 1990)*, *[[Οικόπεδα με Θέα]] (Glengarry Glen Ross, 1992)*, *Γκάττακα (Gattaca, 1997)*, *Μάρλεϊ, ενας Μεγάλος Μπελάς (Marley & Me, 2008)* και *[[Little Miss Sunshine]]*, για την οποία κέρδισε το Όσκαρ Β' Ανδρικού Ρόλου το 2006. Είναι ο πατέρας των επίσης ηθοποιών Άνταμ Άρκιν, Άντονι Άρκιν και Μάθιου Άρκιν.

Απεβίωσε στις 29 Ιουνίου 2023 σε ηλικία 89 ετών.

## Φιλμογραφία

## Παραπομπές


## Εξωτερικοί σύνδεσμοι
* 
* Ο 

Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)
Κατηγορία:Βραβευμένοι με BAFTA Β' Ανδρικού Ρόλου
Κατηγορία:Νικητές βραβείου Tony
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Ποδόσφαιρο το 2012

## Εγχώρια πρωταθλήματα
### Ομοσπονδίες ΟΥΕΦΑ
Ο πιο κάτω πίνακας παρουσιάζει τις πρωταθλήτριες ομάδες όλων των ομοσπονδιών μελών της ΟΥΕΦΑ για πρωταθλήματα που ολοκληρώθηκαν το 2012.

Κατηγορία:Ποδόσφαιρο το 2012
DeVotchKa

**DeVotchKa** είναι ο τίτλος τετραμελούς φωνητικού μουσικού συνόλου που χρησιμοποιεί πολλαπλά μουσικά όργανα. Παίρνουν το όνομα τους από τη ρωσική λέξη *devochka* (девочка), που σημαίνει "κορίτσι". Με βάση του το Ντένβερ του Κολοράντο, το μουσικό σύνολο αποτελείται από τον Νικ Γιουράτα, ο οποίος τραγουδάει και παίζει θέρεμιν, κιθάρα, μπουζούκι, πιάνο και τρομπέτα, τον Τομ Χάγκερμαν, ο οποίος παίζει βιολί, ακορντεόν και πιάνο, τη Τζίνι Σρόντερ, η οποία τραγουδά και παίζει σουσάφωνο, κοντραμπάσο και φλάουτο και τον Σον Κινγκ, ο οποίος παίζει κρουστά μουσικά όργανα και τρομπέτα.

Αρχικά, υπήρξαν υποστηρικτικό συγκρότημα για μπουρλέσκ σόου και στα πρώτα χρόνια τους έκαναν επίσης περιοδείες με τη χορεύτρια μπουρλέσκ και μοντέλο Ντίτα φον Τιζ. Οι DeVotchKa έκαναν πολυάριθμες εθνικές περιοδείες για να υποστηρίξουν τα άλμπουμ που κυκλοφόρησαν οι ίδιοι και κατάφεραν να κερδίσουν την υποστήριξη ενός μικρού κοινού. Το τραγούδι τους "How It Ends" εισήγαγε το συγκρότημα σε ένα ευρύτερο κοινό, καθώς το τραγούδι ακούστηκε στο τρέιλερ της ταινίας *[[Όλα είναι φωτισμένα]] (Everything Is Illuminated)*, σε ένα τρέιλερ του βιντεοπαιχνιδιού *[[Gears of War 2]]* ονόματι "The Last Day" και σε ένα επεισόδιο του 4ου κύκλου της σειράς Everwood. Η ερμηνεία τους στο Μουσικό Φεστιβάλ Μποναρού θεωρήθηκε από πολλούς ότι τους ανέδειξε ακόμη περισσότερο.  Το συγκρότημα επιλέχτηκε από τους για πρώτη φορά σκηνοθέτες Τζόναθαν Ντέιτον και Βάλερι Φάρις για να γράψει τη μουσική επένδυση της ταινίας του 2006, *[[Little Miss Sunshine]]*. Η ταινία στη συνέχεια θα λάμβανε τέσσερις υποψηφιότητες για Όσκαρ. Οι DeVotchKa, μαζί με τον συνθέτη Μάικλ Ντέινα, συνέθεσαν και ερμήνευσαν το μεγαλύτερο μέρος της μουσικής του σάουντρακ της ταινίας και ήταν υποψήφιοι στα Βραβεία Γκράμι του 2007 για τη "Καλύτερη Σύνταξη Σάουντρακ". Το κύριο τραγούδι, "The Winner Is", χρησιμοποιήθηκε επίσης σε μια διαφήμιση της Γαλλικής περιβαλλοντικής και ενεργειακής εταιρείας Suez και στο Δανικό ταμείο συντάξεων PGGM.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα

Κατηγορία:Μουσικά συγκροτήματα από το Κολοράντο
Καρβοπλατίνη

Η **καρβοπλατίνη** είναι η κοινή ονομασία της χημικής ένωσης cis-διαμινο-(1,1-κυκλοβουτανοδικαρβοξυλο)λευκόχρυσος(ΙΙ). Γνωστές εμπορικές ονομασίες της καρβοπλατίνης είναι: Παραπλατίνη και Παραπλατίνη-AQ. Η καρβοπλατίνη είναι φάρμακο που χρησιμοποιείται στις χημειοθεραπείες ενάντια σε κάποιες μορφές καρκίνου (κυρίως για καρκίνο του πνεύμονα, του λαιμού και του εγκεφάλου).

Η καρβοπλατίνη είναι μία σύμπλοκη ένωση του λευκόχρυσου. Έχει βιοχημικές ιδιότητες παρόμοιες με εκείνες της σισπλατίνης και αλληλεπιδρά με το DNA με τέτοιο τρόπο ώστε να δημιουργεί εγκάρσιους δεσμούς μεταξύ των δυο αλυσίδων του DNA.

Εφευρέθηκε από το κρατικό πανεπιστήμιο του Μίτσιγκαν.

## Παραπομπές


## Εξωτερικοί σύνδεσμοι
*Καρβοπλατίνη
*Τι είναι το Carboplatin;

Κατηγορία:Κυκλοαλκάνια
Κατηγορία:Ενώσεις λευκόχρυσου
Κατηγορία:Αντινεοπλασματικά φάρμακα
Κατηγορία:Βασικά Φάρμακα του Παγκόσμιου Οργανισμού Υγείας
Χρήστος Διδασκάλου (παιδαγωγός)

Ο **Χρήστος Διδασκάλου** ή **Πέτσος** (Βογδάντσα, 1854 - Γουμένισσα, 1934) ήταν σημαντικός Έλληνας δάσκαλος από τη Βογδάντσα της Βόρειας Μακεδονίας.
## Βιογραφικά στοιχεία
Ο Χρήστος Διδασκάλου γεννήθηκε το 1854 στη Βογδάντσα της Βόρειας Μακεδονίας. Σε ηλικία 6 ετών (το 1860) έρχεται στη *Γουμένισσα* όπου η χήρα μητέρα του παντρεύεται, και παιρνει το επίθετο *Πέτσος* και συχνά αποκαλούνταν *Χρηστοδάσκαλος*. Το επίθετο αλλάζει στην αρχή της δεκαετίας του 1910. Ως δάσκαλος υπηρέτησε στη Γουμένισσα, στις Γκούρμπες (Αγροσυκιά) περιφερειακής ενότητας Πέλλας, στο Ράμελι (Ραχώνα) περιφερειακής ενότητας Πέλλας, στη Λιβαδίτσα Πέλλας (που τότε ανήκαν στην Γουμένισσα) και στα Γιαννιτσά. Συνέχισε την προσφορά του και μετά την απελευθέρωση της Μακεδονίας, ως δάσκαλος πλέον στο Ελληνικό σχολείο της Γουμένισσας έως το 1922..
## Παραπομπές


Κατηγορία:Έλληνες παιδαγωγοί
Κατηγορία:Μακεδονομάχοι
Παύλος Π. Καλλιγάς

Ο **Παύλος Καλλιγάς** (1883 - 1942) ήταν Έλληνας ζωγράφος.

## Βιογραφικά στοιχεία

Γεννήθηκε στο Λονδίνο και ήταν γιος του Πέτρου Καλλιγά και της Ιουλίας Ράλλη, μέλος της γνωστής χιώτικης οικογένειας των εμπόρων. Σπούδασε χημεία στο Πανεπιστήμιο της Οξφόρδης και το 1907 εγκαταστάθηκε στο Μόναχο για να σπουδάσει ζωγραφική στην εκεί Ακαδημία. Την περίοδο 1922 - 1928 διατηρούσε ατελιέ στους Αέρηδες στην Πλάκα, επί της οδού Διογένους αριθμού 4, μαζί με τους Περικλή Βυζάντιο και Φωκίωνα Ρωκ. Συμμετείχε στις Μπιενάλε της Βενετίας (1934, 1936). Έργα του φιλοξενούνται στην Εθνική Πινακοθήκη της Ελλάδος. 

Απεβίωσε το 1942 στην Αθήνα. Ήταν παντρεμένος δύο φορές, με την Κούλα Ζερβού και με την Λίζυ Ορφανίδη αποκτώντας δύο παιδιά: την Μάγια Καλλιγά και τον Πέτρο Καλλιγά.

## Παραπομπές


Κατηγορία:Έλληνες ζωγράφοι του 19ου αιώνα
Παυλος Καλλιγας
Κατηγορία:Έλληνες ζωγράφοι του 20ού αιώνα